Utlwa thapelo ya rona!
Baakanya kereke go rapelela setšhaba
· Marekelong: Oketsa ditlhopa tsa thapelo kwa marekelong- simolola setlhopa sa thapelo mo tulong e o nang le thotloetso.
· Batho ba 3 ba sa pholoswang: Ba rapelele ka bongwe le bongwe. 
· Dikereke tsa mogae: Kereke  nngwe le nngwe mo gae gangwe ka beke e tseye diura tse 24. Simolola ka ura o ntse o oketsa. Fa letsatsi  le setse le aparetswe ke 24-diura, simolola letsatsi le lengwe.
· 24/7 bolebeledi ditoropong tsotlhe:Ditlhopa tse 5-7 tsa dikereke di ka simolola bolebeledi jwa 24/7 mo kereke e le ngwe e ka tsaya letsatsi ka go dira 168-diura.
· Dikolo/Diunibesiti: Rotloetsa dikolo/diunibesiti go tsaya malatsi a 2 ka kotara go rapela 12 kgotsa 24 ya diura mo lefelong/phaposing.              
· Dikgolegelo: Simolola ditlhopa tse dintsinyana ka mo kgolegelong.Dira o ntse o lebeletse go simolola thapelo motshegare le bosigo.Simolola ka go tlatsa letsatsi le lengwe ka beke mo kgolegong.  
· Bowena: Oketsa nako ya gago le Modimo ka thapelo kgotsa go buisa Lefoko. 
O rapele jaang
· Rapela ditshepiso ka tumelo mme ke dumela gore Modimo ga o ake.
· Rapela ka boikokobetso o khubame fa pele ga Modimo.
· Rapela ka tumelo.Ga go se palelang Modimo.
· Nna le tshepo mo matleng a leina  la Morena Jesu Keresete.
· Nna le tshepo mo mading a Morena Jesu Keresete.
· Tshepa Moya o Kgalalelang go rapela ka wena.
· Rapela ka bokganka o gopotsa Modimo ditshepiso tsa One.
· Rapela o sa sekise, go goba kgotsa go sotla.
· Baya thapelo ya gago mo leratong, kgaugelong le kutlwelo-botlhoko ya Rraetsho yo o kwa legodimong, yo o batlang poelano re sokologa dibeng, re itshwarelwa mme re pholosiwa.
· Robega moweng fa Mowa o kgalalelang o go sokolola ka kutlobotlhoko ya se modimo maemong a kereke le setšhaba. Lebisa thapelo go kuka Modimo le kgalalelo ya One,mo pholosong ya ba ba latlhegileng mme morago mo ditlhokong tsa gago.
· Rapelela Modimo Lefoko la gagwe.
· Bontsha keletso le tlhologelelo go bona Jesu a bakwa ke setšhaba.
Go bitsa Leina la Morena Jesu Keresete
Tsaya motsotso kgotsa e mebedi go didimala fa pele ga Sedulo sa Mohau.
· Bontsha maikemisetso a go rapelela Kereke ka Leina la Jesu Keresete.
· Ineele mo Modimong jaaka sediriswa mo letsogong la gagwe.
· Kopa Morena Jesu go go bontsha morwalo wa gagwe ka setšhaba.
· Fa sengwe se kgabola tlhaloganyo se busetse Morena ka thapelo.
· Rapela tse di latelang ka bonya le poifo:
· Morena Jesu Keresete, Morwa Rara, nkutlwele botlhoko, modiradibe.
· Morena Jesu Keresete o Tlhogo ya Kereke.
· Morena Jesu Keresete o Moperisiti yo Mogolo, mo letsogong la Rara la go ja.
· Morena Jesu Keresete, o Kgosi ya magosi, le Morena wa marena.
· Jesu Keresete, o tla aga  kereke ya gago, dikgoro tsa tatlego ga di nke di ema kgatlhanong le wena.
· Morena Jesu Keresete o tshwanetse ke tlotlo, kgalalelo, le tshegofatso.
· Jesu utlwa thapelo tsa rona.
Morena Jesu Keresete utlwa thapelo go ya ka Lefoko la gago ka ntlha ya Kereke…
Go itse Modimo
· Ka moya wa botlhale, tshenolo le go mo itse (Baefeso1:17).
· Go tlatswa ka kitso ya thata ya gagwe mo kitsong le tlhaloganyo tsa semowa (Bakolose 1:9-12).
· Gore morwa Motho a re neye kitso gore re itse nnete (1Johane 5: 20).
· Gore re mo itse (Jesu), matla a tsogo ya gagwe mme ra tsaya karolo dipogisegong, ra nna jaaka ene losong le tsogong ( Bafilipi 3:10,17)
· Go gola mo mogaung le kitso ya Morena le Mopholosi Jesu Keresete (2Petoro 3:18).
Go itse lerato la Modimo
· Kaela dipelo tsa rona leratong la Modimo le go se fetoge ga Keresete (2Bathes 3:5).
· Go tsenelela le go epelwa leratong, go nna le matla go tlhaloganyana le badumedi ka ga bophara ,boleele, bogodimo le boteng, le go itse lerato la Jesu Keresete le le fetang kitso (Baefeso 3:17- 19) .
· Modimo ke lerato, yo o bolokang lerato o boloka Modimo mme Modimo o ipoloka mo go ene ( 1Johane 4:16)
· Gore Jesu le R ara ba tle go rona go aga legae le rona ( Joh 14: 23).
· Gore lerato la Modimo le tshelwe dipelong tsa rona ka moya o boitshepo (Baroma 5:5).
· Gonne Modimo o bontshitse lerato la gagwe fa re sa ntse re le badiradibe ka Keresete go re swela (Baroma 5: 8)
Tlhatso, phepafatso le kgalaletso:  
· Gonne Modimo wa kagiso o re kgalaleditse gotlhelele (1Bathes 5:23-24).
· Go tlhatswa dipelo tsa rona ka tumelo (Ditiro 15:9).
· Go kgalaletsa (Kereke) ka metsi a Lefoko (Baefeso 5: 26).
· Ka gonne madi a Keresete, ka Moya wa bosakhutling o sena lebadi  a innela go phepafatsa matswalo a rona mo ditirong tsa boleo go direla Modimo ( Bahebera 9:14).
· Gore Rara a re kgalaletse ka nnete,Lefoko ke nnete (Johane17:17)
· Ntlhatswe ditlolong tsa me mme o tlhatswe dibe tsa me (Dipes 51:2).
· Gore re atamele Modimo, le One o re atamele. A re tlhatswe diatla tsa rona badiradibe, re phepafatse dipelo rona bamegopolo e mebedi ( Jakobe .4:8)For us to draw near to God, and He will draw near to us. Let us cleanse our hands, us sinners, and purify our hearts, us double-minded (Jas 4:8).
Maikarabelo a me:
_____________________________________________________________________________________________

Morena Jesu Keresete utlwa thapelo ka Kereke go ya ka Lefoko la gago…
Go fetolelwa kwa setshwanong sa ga Keresete
· Gore Keresete a nne dipelong tsa rona ka tumelo- (Baefeso 3:17).
· Gore ka ditshepiso tsa Modimo re nne bajaboswa (2Petoro 1:4).
· Gore botlhe re fitlhelele kutlwano ya tumelo le ya kitso ya Morwa Modimo, ra gola bothong, go ya selekanyong sa golo le botlalo jwa Keresete (Baefeso 4:13).
· Gore Keresete a bopiwe mo go rona (Bagalata 4:19).
· Re seke ra tshwana le lefatshe le, mme ra fetolelwa ka go ntshafadiwa ka ditlhaloganyo (Baroma 12:2).
· Rona botlhe ba ba bipilweng difatlhego re bonang kgalalelo ya Morena, ra fetolelwa setshwanong go tswa kgalalelong go ya go engwe ka Moya o kgalalelang (2Bakorinthe 3:18)
· Go itse mahumo a kgalalelo ya dikgakgamatso tsa Modimo  go Keresete,tshepo ya rona (Bakol 1:27)
· Gore Modimo a re neyepelo le moya tse dintšhwa mme a tlosa dipelo tsa majwe (Esekiele 11:19). 
Go tlatswa ka tshepo
· Gore re itse tshepo e Modimo a re bileditseng yona (Baefeso1:18).
· Gore Modimo a gopole lefoko la gagwe leo a re dirileng tshepo ka lona (Dipesalome 119: 49).
·  Gore Modimo a senole merero e a nang le yona ka rona merero ya katlego e seng bosula, go re neya bokamoso le tshepo (Jer 29: 11).
· Gore Modimo wa tshepo a re tlatse ka boitumelo le kagiso tumelong, gore ka matla a Moya o kgalalelang re ka tlala ka tshepo ( Baroma 15:13).
· Gore re seke ra hutsafala jaaka ba ba senang tumelo ( 1Bathes 4:13).
· Go letela tshepo ya tshegofaditso e leng ya kgalalelo e kgolo ya Modimo le Mopholosi wa rona Jesu Keresete (Tito2:13).
· Go nna le enkara ya moya, le tshepo e ka kwa ga lesira (Bahebera 6:19).
Go itse matla a Modimo
· Go dumela gore maatla ke a Modimo  (Dipesalome 62:11).
· Go itse go se lekanngweng ga bogolo ba matla go rona ba ba dumelang (Baefeso 1:19) .
· Go matlafadiwa ka mo teng ka matla a Moya wa gagwe (
Baefeso3:16).
· Gore tumelo ya rona e nne mo matleng a Modimo (1Bakor 2: 5).
· Gore Jesu ke kgatiso ya nnete ya Modimo.O netefatsa tlholego ka lefoko la gagwe (Bahebera 1:3).
Maikarabelo a me: 
_________________________________
_________________________________
_____________________________
Morena Jesu Keresete, reetsa thapelo ya rona ka ga Kereke go ya ka fa Lefokong…
Kagiso  
· Gonne Modimo wa kgotlhello le thotloetso o go neile go tshela monate le yo mongwe, mmogo le Keresete ra gona ka lentswe le le lengwe go tlotlomatsa kgalalelo ya Modimo le Rara wa rona Jesu Keresete (Baroma 15:5,6).
·  Kereke e nne le kopano ya tlhaloganyo, kutlwelo botlhoko, lerato la botsalano, pelonolo, le boikokobetso (1Petoro 3:8) .
· Go  tshwara kopano ya Moya wa kgolagano ya kagiso(Baefeso 4:2-3)
· Gore re seke ra lebelela dikeletso tsa rona fela  mme le tsa ba bangwe (Bafilipi 2:2-4).
· Go tshwenyegelana, go sotlega mmogo,le go itumelelana fa ba bangwe ba tswelela (1Bakor 12:24-27).
· Gonne ke mo kopanong moo Modimo a beileng ditshegofatso – Botshelong jwa bosakhutleng (Dipesalome 133:3)  
Go ratana
· Gore lerato la rona  le seke la nna maruru (Math 24: 12).
·  Re ratane gore lefatshe le bone gore re balatedi ba Jesu (Johane 13: 34-35) .
· Re rate moo re ka  neela matshelo  ka ntlha ya ba bangwe (Joh 15:13). 
· Go tokafatsa ba bangwe go bontsha poko (Baroma 12:10).
· Re tla kgotlhelelana ka lerato (Baefeso 4:2).
· Lerato la rona le bipe  maleo a mantsi (1Petoro 4:8).
· Re seke ra bolaya ope ka ntlha ya go tlhoka lerato (Bagalata 5: 14-15).
· Re rate dira tsa rona, re dire bontle go bao ba re tlhoileng (Luka 6:27).
Go baya maungo 
· Re tla nna go Jesu, le ene go rona gore re beye maungo (Johane 15:4,5)
· Modimo a re tlhagolele re gone go baya maungo a mantsi (Johane 15:2). 
· Re tlatswe ka maungo a tshiamo e e tswang kwa go Jesu Keresete (Bafillipi 1:11).
· Go tsamaya ka mekgwa ya Morena, e mo kgatlhang, e baya maungo ka mediro e mentle,le koketsego mo kitsong ya Modimo (Bakolose 1:10).
· Go baya maungo ka go sokologa (Math 3:8).
· Maungo a rona a tla nna (Joh 15:16)
· Re tla baya maungo a Semoya: lerato,boitumelo,kagiso kgotlhelelo, tshiamo, bontle, tshepagala, bonolo, boitshwaro (Bagalata 5: 22,23) .
Maikarabelo a me  :
_____________________________________________________________________________________________
Morena Jesu Keresete utlwa thapelo tsa rona ka fa Lefokong la gago go pholosa ba ba timetseng… 
· Modimo o eletsa fa batho ba ka pholoswa mme ba itse nnete (1Timoti 2:4).
· Modimo ga a kgatlhwe ke leso la modiradibe mme o itumelela fa ba boela kwa go ene ( Esekiele 18: 23).
· Modimo o a re itshokela, ga a rate fa re nyelela mme a kgatlhwa ke fa re sokologa (2Petoro 3:9) .
· Jesu ga a tla go direlwa, o tlile go direla le go neela botshelo jwa gagwe jaaka setlhabelo ( Mareka10:45). 
· Mo leineng la Jesu merafe e tla solofela mo go ene (Math 12:21).
· Gopola o ne o arogantswe le Keresete, tshepo e fedile Modimo a se teng lefatsheng ( Baefeso 2: 12).
· Moya o Kgalalelang go tlosa sebe sa lefatshe go tlisa tshiamo le katlholo  (Johane 16: 7-8).
· Gore Modimo a busetse dipelo tsa batho kwa go One (Johane 6: 44).
· Ka mogau, tshokologo le tshwarelo ya dibe di sa ntse di le teng go ba ba sa dumeleng (Luka 24:47).
Maina a ba 3 ba ba sa dumeleng 
_____________________________________________________________________________________________

Morena Jesu Keresete, utlwa thapelo ya rona, go ya ka Lefoko la gago, fa Lefoko le rerwa…  
· Ga ke tlhabisiwe kgala ke Lefoko, ka gonne ke matla a pholoso ya Modimo ( Baroma 1:16).   
· Bakeresete ba bone gore ditshimo di budule go ka kotulwa (Johane 4:35). 
· Kereke e utlwisise ka tsela e ntšha gore pitso ya rona ke go gasa  dikgang tse di monate (Mareka 16: 15)
· Morena wa kotulo romela badiri mo ditshimong tsa kotulo ( Math 9:37-38) 
·  “Ke nna o! Nthome. (Jesaya 6:8 ).
· Thero ya pholoso e tla kgasiwa ka pele mme ya obamelwa ( Ditiro13:49) 
· Monyako o o bulegileng wa molaetsa (Bakolose 4: 3-4).
· Ka bokgatlhamela- masisi, o sa boifi go itsese ka motlholo wa Lefoko (Baefeso 6: 19- 20).
· Modimo o bule matlho a ba  ba sa dumeleng, ba tswe lefifing ba bone lesedi, matleng a Satane mme kwa Modimong ( Ditiro 26:18). 
· Maitsholo a kereke a tlotliwe ke bao ba sa dumeleng (1Petoro 2:11-12).
· Go arogelana ka tumelo ga rona go diragatsege (Filemone 1:4-6).
Maikarabelo a me:         
_____________________________________________________________________________________________

Morena Jesu Keresete utlwa thapelo ya rona go ya ka Moya o o Kgalaleng…
· Gore re itse Moya o o Kgalalelang (Johane 14:17).
· Gore Moya o o Kgalalelang o matlafatse kereke go tshepega le go nna dipaki  (Ditiro 1:8).
· Gore Moya o o Kgalalelang o re bontshe nnete yotlhe (Johane 16:13).
· Gore dineo tsa Moya o o Kgalalelang di boele kerekeng mme di dirisetswe mmuso wa magodimo ( Bahebera 2:4)
·  Moya o o Kgalalelang o dire ka ditshupetso le dikgakgamatso go netefatsa thero ya Lefoko (Baroma15:19; Bahebera 2:4).
· Tshwarelo ya kereke ka dinako tse dintsi e e timeleng mme ya utlwisa Moya o o Kgalalelang botlhoko (Baefeso 4:30; 1Bathes 5:19) .
· Moya wa thapelo le merapelelo e tshelwe ka mo kerekeng (Sakaria 12:10).
· Moya o  Kgalalelang o tlise tsoseletso le botšha go batho botlhe (Ditiro 3:20)
· Gore metsi a botshelo a Moya o o Kgalalelang o fedise lenyora mo merafeng (Johane 7: 37-39).
· Re kgatelela gore tsoseletso,ntšhafalo di ka se tle ka matla mme ka maatla a Moya wa Morena ( Sakaria 4:6).
Maikarabelo a me:  
_____________________________________________________________________________________________

Morena Jesu Keresete utlwa thapelo ya rona go ya ka Lefoko boemong jwa morafe…  
· Go sego morafe o Modimo e leng Morena (Dipesalome 33:12).
· A puso ya gago etle, aga tshiamo le molao wa gago (Luka 11:2; Jeseya 9:7).
· Modimo o tloditse morafe le batho ba go tshela mo go lona (Ditoronomi 32:8; Ditiro 17:26).
· Modimo o taolong ya merafe (2Ditiro tsa Baapostolo 20:6; Job 12:23).
· Morafe wa rona o tlhatswe disetong, boaka, tshololo ya madi  le fa e se ka fa molaong ( Lefitika 18:24) .
· Matla a pholoso a itseswe merafe yotlhe ( Pesalome 67:2).
· Morafe wa rona o utlwelele fa Modimo o re kgalema (Dipesalome 94: 10).
· Modimo a tlose lesira la sebe le go itlogelela ga morafe (Jesaya 25: 7).
· Leina la Modimo le se kgotlhelelwe morafeng wa rona (Esekiele20: 9).
· Modimo a beye Kgalalelo ya One mo morafeng (Esekiele 39:21).
· Gore morafe wa rona o tla latela Modimo (Sakaria 2:11).
· Morafe o dire tiro ya Morena ka go bona mogau wa gagwe (Sakaria8:22)
· Tshokologo le tshwarelo di gaswe le morafe otlhe (Luka24:47).
Maikarabelo a me:    
__________________________________________________________________
Morena Jesu Keresete utlwa thapelo ya rona go ya ka Lefoko la gago, ka puso ya rona…   
· Modimo o taolong ka gonne ke ene o bayang a ba a tlosa magosi     (Daniele2:20-22).
· Re rapelela ba ba busang gore re nne ka kagiso le tidimalo ka gonne Modimo o rata batho ba ka pholoswa mme ba itse nnete (1Tim 2:1-4).
· Dipelo tsa baetapele di Seatleng sa gago, a elele jaaka noka kwa o batlang (Diane 21:1).
· Makanselara a a bosula a tloge mo baetapeleng ba puso ya rona (Diane 25:5).
· Tse di diragalang mo lefifing le ditiro tsa lefifi di tle mo leseding (Baefeso 5:13).
· Baetapele ba rona ba utlwe lentswe la Modimo, eseng lentswe la boloi ( Deut 18:14).
· Go tshwarela puso ya rona ka ntlha ya tshololo ya madi, tlolo-molao bofebe le disetwa (Johane 20:23).
· Gore puso ya rona e se nne kgatlhanong le Jesu mme go tsamaisana le nnete (Dipesalome 2:2) 
· Puso e e tsetsepetseng ( Diane 28:2).
· Babusi ba rona go nna botlhale le go direla Morena ka tshabo, boitumelo le thoromo (Pesalome 2:10- 11) .
Maikarabelo a me:   
__________________________________________________________________
Morena Jesu utlwa thapelo ya rona go ya ka Lefoko la gago morafeng wa rona…   
Lefapha la ditokelo:  
· Ditokelo tsa Modimo di tlhomiwe mo morafeng wa rona (Jesaya 9:7).
· Tshwarelo le kgaugelo Kerekeng go fetola le go tshilafatsa tshiamo (Ekesoda 23:2).
· Tshwarelo le kgaugelo Kerekeng go dirisa selekanyo se e seng sona le go amogela madi a bokhukhuntshwane (Ditoronomi 16:19).
· Toka e tla busetswa go morafe wa rona gore basiamolodi ba kgalengwe mme Modimo a re kgolole (Ditoronomi 16:20; Diane 21:3; Jesaya 56:1).
· Modimo a utlwe sello sa rona sa ditokelo mme a re arabe (Luka18:7).
Tshireletso le bosireletso:    
· Re fitlhelele tshireletso go Morena a le mongwe (Pesalome 4:8).
· Morena a re sireletse (Pes91:14).
· Ba babe ba tshware ke sethai sa bona (Pes141:10).
· Boteng jwa Modimo bo nne le rona fa go le boima (Jesaya 43:2).
· Modimo a tlose tshabo mo go rona (Luka 12:4;  2Tim 1:7).
· Tumelo ya rona e gole fa dilo di direga tse di tlisang tshabo (Math 8:26;Bahebera 13:6).
· Re tshepagale le fa re ntse re sotlwa (Tshenolo 2:10).
· Kagiso ya Modimo e nne le rona (Johane 14:27) .
· Boteng jwa Modimo bo tlatse lefatshe gore sello se fele le mahutsana mo mebileng ya rona ( Pesalome 144:14)
Poelano:  
· Go lemoga gore merafe yotlhe e a tshwana mme ga go ope yo o leng kwa godimo (Ditiro 17:26).
· Modimo a fodise mabadi a semmala ka mmele wa Jesu Kereke (2 Bakor 5:18).
· Kereke e amogele merafe yotlhe go sa tshwenye mmala,seemo le kamano ya motho(Baroma 10:12; Bakol 3:11).
· Tshwarelo le go busetsa ditsa-batho di dirwe sentle( Ekesoda 22: 6-15).
Ka ga pholo:  
· Letsatsi la Tshiamo le re tlhabele  ka pholo diphukeng tsa One (Mal 4:2).
· Modimo a nne Mofodisi ,a tlose malwetse a otlhe mo go rona (Ekes 15: 26).
· Go tshaba Modimo go nne morafeng,ba boe ditseleng tse di bosula, ba fole mebeleng( Diane3:7-8)
· Matla a Lefoko a bontshiwe ka pholo (Math 9:35).
· Mogau wa Morena o tlose twatsi le kokwana- tlhoko ( 1 Magosi 8:37-39).
Maikarabelo a me:  
________________________________________________________________________________________________
Morena Jesu Keresete utlwa thapelo ya rona go ya ka Lefoko la gago mo phodisong ya lefatshe…    
· Re ipolela gore lefatshe la rona le a lwala le batla pholo(2Dikor 2:13-14).
· Nnete le kitso ya Modimo di tsene nageng go thibela tshollo ya madi, bogodu  boaka di tlogelwe ( Hosea  4:1-2).
· Madi a Morena a bue tshwarelo, a didimatse mantswe a tletseng go ipusulosetsa (Bahebera 12:24; Gen 4:12).
· Modimo a itshwarele kobamelo ya medimo e sele e e dirang gore lefatshe le kgotlhelege(Esekiele 36:18)
· Boitshwarelo jwa Modimo ka gonne re solofetse mo ditseleng tsa rona ,ra kotula tshiamololo ( Hos 10:13).
· Tshololo ya madi e fele mme batsamai le baeng ba nne lefatsheng la rona (Gen 4:11,12).
· Modimo a re kgaugele, a tlose komelelo, tlala, dintwa tsa semorafe le  tshenyego ya tlhago lefatsheng la rona (Esekiele 14:12-21).
· Modimo a tsose maatla a lefatshe la rona go nna le kutulo ( Gen 4:12; Baroma 8:21).
· Modimo a re neye pula ka setlha se se siameng sa thobo (Sakaria 10:1).
· Neelano ya lefatshe sentle (Jes 5:8).
Maikarabelo a me:       
_________________________________
Morena Jesu Keresete utlwa thapelo ya rona go ya ka Lefoko la gago mo badiding le batlhoki…   
· Modimo a utlwe dillo tsa batlhoki mme a arabe (Pesalome 12:5).
· Ba ba humanegileng ba beye tshepo ya bona Modimong yo o arabang ditlhoko tsa rona (Pes 9:18; Phil 4:19)
· Modimo a kgolole basotlegi diatleng tsa bao ba ba sotlang (Pes72:4).
· Modimo a re itshwarele ka go se thuse badidi ka tshwanelo le fa re ntse re na le dijo tse dintsi mme re tshela ka tokologo ( Esekiele 16:49).
· Kereke go utlwelela molao wa Modimo ka ntlha ya rona …bula matsogo a gago o bulele batlhoki le badidi ( Ditoronomi 15:11).
· Puso ya rona go dira sentle le ka botshepegi ka badidi ( Diane 29:14).
· Bao ba dilang ba bone monyetla wa go ithuta botswerere, ba bone ditiro mme ba ikemisetse go dira ( Diane 10:4; 28: 19).
· Modimo a tlose moya wa botlapa le botswa mo bathong (Diane 20:13).
· Batho ba naga ya rona ba itsege ka go neelana le keletso ya go aroganya le ba bangwe ( 2 Bakor 8:2; Ditiro 4:34).
Maikarabelo a me: _________________________________
_______________________________
Morena Jesu Keresete utlwa thapelo ya rona go ya ka Lefoko ka ntlha ya dikhutsana le batsofe…  
· Modimo o e leng Rragwe dikhutsana le Motshegetsi wa batlholagadi; a tlise tokologo ( Dipesalome 10:2;14).
· Dikhutsana le batsofe ba baye tshepo ya bona mo Modimong (Jer 49:11).
· Tshotlo kgatlhanong le dikhutsana le batsofe di ipontshe mme di kgalemiwe (Ekes 22:22).
· Borra-kgwebo ba aroganye madi go direla lefapha la badidi, batlhoki,dikhutsana le batsofe  (Ditoronomi 24:19; 26: 12).
· Puso e tlhokomele dikhutsana le batsofe (Jer 5:28). 
· Kereke e gopole gore, kgalalelo le tumelo e phepa, ga se go arogana le dikhutsana le batsofe (Jakobe 1:27).
· Batsofe ba tlotliwe mme ba tsholwe sentle (Lefitika 19:32).
· Losika lo logolo lo abelane ka botlhale mme ba tseye maikarabelo a seporofeto sa bona ( Job 12:12; Joel 2:28).
Maikarabelo a me:   
_____________________________________________________________________________________________

More na Jesu Keresete utlwa thapelo ya rona go ya ka Lefoko la gago ka manyalo le malapa…   
· Lenyalo e nne setshwantsho sa botsalano ba Keresete le Kereke (Baefeso 5:22-23).
· Banna ba rate basadi ba bona jaaka Keresete a ratile kereke a ba a ineela ka ntlha ya yona (Baefeso 5:25).
· Banna ba tseye maikarabelo a bona mo thapelong ( 1Petoro 3:7) .
· Basadi ba tlotle banna ba bone mme ba ikokobetse ( Bakolose3: 18; 1Petoro3:1). 
· Lenyalo le se ke la kgotlhelwa ka boaka (Bahebera 13:4).
· Lenyalo le belege bana ba  ba nang le Modimo (Mal 2:15).
· Go aga malapa le go busetsa dipelo tsa borre kwa baneng le bana go borre (Mal 4:6).
· Malapa a tla obamela Modimo mmogo ( Ditoronomi 14:26; Ditiro 16: 31).
· Malapa a ipofolle mo disetong mme ba age malapa a bona ka Lefoko la Modimo ( 2 Dikgosi 23:24).
· Borre ba tseye maikarabelo jaaka ditlhogo le baperesiti mo lapeng  (1Tito 3:4-5).
· Malapa otlhe, morafeng wa rona, e nne malapa a tumelo (Bagalata 6:10).
Maikarabelo a me:    
_____________________________________________________________________________________________

Morena Jesu Keresete utlwa thapelo ya rona go ya ka Lefoko la gago, mo batšheng ba rona…   
· Bana ba fitlhelle ikatiso ya Modimo (Diane 22:6).
· Bana ba kgalemiwe ka tsela ya Modimo ( Diane 23:13).
· Bana ba seka ba tlogelwa ba le nosi mme ba tlhokomelwe ( Diane 29:15).
· Batsadi ba bone bana e le tshegofatso ba seka ba ba bolaya (Dipes 127: 3).
· Losika lo lo latelang lo itse ditiro tsa Modimo (Dipes 78:6).
· Losika lo lontšha lo tla baya tshepo ya lona mo Modimong ( Dipes 78:7).
· Bana ba itse gore go tlotla batsadi le go ba ikokobeletsa  go tshotse ditshegofatso (Ekesoda 20:12).
· Batsadi ba seka ba kgakatsa bana ba bona gore ba be ba latlhege (Baefeso 6:4-6).
· Losika lo lontšha lo itshole lo le phepa go ya ka Lefoko la Modimo ( Dipes 119:9).
· Losika lo lontšha lo utlwe taletso ya Jesu  mme ba tle ba amogele tshegofatso ( Mareko 10:17).
· Batšha ba rutwe ke Modimo (Dipes 71:17).
Maikarabelo a me:
_____________________________________________________________________________________________

Morena Jesu Keresete utlwa thapelo go ya ka Lefoko la gago ka ntlha ya O bosula…  
· Ke ka moo Morwa Motho a ileng a utlwiswa botlhoko gore a bolaye mediro ya diabolo ( 1Johane 3:8).
· Re dumela gore Jesu o ile a newa leina godimo ga maina, e bile mo leineng la gagwe maina otlhe a tla khubama le leleme le tla ipolela gore Jesu ke Morena (Bafilipi 2: 10-11).
· Re dumela gore re neilwe maatla godimo ga maatla a sera (Luka 10:19) 
· Re dumela gore dibetsa tsa ntwa ya rona di na le maatla a feteletseng  go senya metheo e mebe, dikgotlhang le maele a e keteng a botoka kgatlhanong le kitso ya Modimo ( 2 Bakor 10:5-6). 
· Re dumela gore Keresete o ile a fenya mebuso le maatla kwa sefapanong   (Bakolose 2: 13-15).
· Re dumela gore re lokolotswe maatleng a lefifi mme re isitswe mmusong wa lerato la  Morwa Modimo ( Bakolose 1:13-14).
· Re dumela gore ka leso la Jesu Keresete, ene o neng a nale matla a leso e leng Diabolo o nyeleditswe mme bao ba tshogang ka ntlha ya loso matshelong a bona, ba bofegile, ba lokolotswe (Bahebera 2:14-15).
· Re dumela gore: O mogolo o a leng mo go rona go feta yo o leng mo lefatsheng( 1Johane4:4). 
· Modimo wa kagiso o beile Satane fa tlase ga dinao tsa rona(Baroma16: 20)
· Kereke e eme kgatlhanong  le o mobe: Ba apare Moitlamo wa Nnete, Sefemela Sehuba sa Tshiamo, Hutse ya Namolelo le Lefoko la Modimo (Baefeso 6:10-18) .
· Go bona marumo a Satane ka thebe ya tumelo (Baefeso 6:16).
· Go tsaya lerumo la Semoya ,Lefoko la Modimo fa re rapela re lebile melelwane ya sera ( Baefeso6:17-18).
· Re tla fenya ka  madi a kwana le ka bopaki jwa rona gonne re sa ratele matshelo a rona loso (Tshenolo 12:11)
· Re kopa jaanong Rara, leineng la Jesu Keresete go bontsha botlhale jwa gago jo bo feteletseng mo go rona, kereke, mmusong le matleng a morafe jaaka fa re bolela  re re : Jesu Keresete ke Kgosi ya magosi le Morena wa marena (Baefeso 3:10; Bafilipi 2:10; Tshenolo 19:16)
Maikarabelo a me:
_____________________________________________________________________________________________


Ipotse: Ke eme kae le Keresete? 
· A go na le sebe se ke sa ipobolang mo botshelong jwa me?
· A ke na le go se itshwarele le go kgalaka mo botshelong jwa me?
· A go na le boipelaetso mo botshelong jwa me?
· A ke utlwella Moya o o Kgalalelang mo dilong tsotlhe?
· Ke bua ka Jesu ke sena ditlhong?
Ipotse: A ke tshela botshelo jo bo tlotlegang?   
Mokeresete yo mongwe le yo mongwe a tshele jaaka Keresete:
· Se duele/ go tsaya madi a boferefere. 
· Duela lekgetho.
· O seka wa iphitlhela o kgateletse batho ba bangwe.
· Tsamaya ka lebelo le le lekanetseng, o babalele melao ya tsela.
· Tshela sentle le mosadi/monna wa gago, o tlogele boaka.
· Nnang borre le bomme ba Modimo baneng ba lona.
· Duelang meputso, mme le badiri ba dire tiro  ya letsatsi sentle.
· Se bue bobe kgotsa go sotla kereke kgotsa morafe.
· Dira projeke e le nngwe kgotsa simolola go thusa morafe wa eno.

